ΟΔΗΓΙΕΣ ΣΥΜΠΛΗΡΩΣΗΣ ΑΙΤΗΣΗΣ ΣΥΝΤΑΞΙΟΔΟΤΗΣΗΣ

Ενημερώνουμε τους αιτούντες για σύνταξη, ότι το ΔΑΥΚ συμπληρώνεται ηλεκτρονικά από τον/την αρμόδιο/α υπάλληλο της υπηρεσίας , με βάση την αίτηση συνταξιοδότησής τους.

Συμπληρώστε ΑΠΑΡΑΙΤΗΤΑ με ευκρινή ΚΕΦΑΛΑΙΑ γράμματα ΟΛΑ τα αναγραφόμενα στοιχεία

# Προσωπικά Στοιχεία:

Συμπληρώνετε τα προσωπικά σας στοιχεία όπως αναγράφονται στην αστυνομική σας ταυτότητα.

# Στοιχεία εκπροσώπου:

Σε περίπτωση που υπάρχει εκπρόσωπος, αναγράφονται τα στοιχεία του/της με συνημμένη την εξουσιοδότηση του/της.

**ΠΡΟΣ e-ΕΦΚΑ ΓΕΝΙΚΗ ΔΙΕΥΘΥΝΣΗ ΣΥΝΤΑΞΕΩΝ ΔΗΜΟΣΙΟΥ ΤΟΜΕΑ & ΜΕΤΟΧΙΚΟ ΤΑΜΕΙΟ ΠΟΛΙΤΙΚΩΝ ΥΠΑΛΛΗΛΩΝ**

**ΥΠΕΥΘΥΝΗ ΔΗΛΩΣΗ**

Στο πλαίσιο αυτό **ΔΕΝ** απαιτείται να συμπληρωθεί κάτι και αποδέχεστε με τη δήλωσή σας και τις δύο παραδοχές.

**ΚΑΝΟΝΙΣΜΟΣ ΚΥΡΙΑΣ ΣΥΝΤΑΞΗΣ**

|  |  |
| --- | --- |
| Αιτούμαι τη χορήγηση σύνταξης από τον τελευταίο φορέα κύριας ασφάλισης:α)ΕΦΚΑ – ΔΗΜΟΣΙΟ:β) Άλλο ταμείο (πχ ΤΣΜΕΔΕ,ΤΣΑΥ,κλπ)(καταγραφή του ταμείου) | **α) ΕΦΚΑ – ΔΗΜΟΣΙΟ**: Κυκλώνετε υποχρεωτικά το ΝΑΙ ή το ΌΧΙ.Κυκλώνετε το ΝΑΙ στην περίπτωση που ο τελευταίος φορέας κύριας ασφάλισης είναι το ΕΦΚΑ -ΔΗΜΟΣΙΟ **και** επιθυμείτε τη χορήγηση της σύνταξης.Κυκλώνετε το ΟΧΙ στην περίπτωση που ο τελευταίος φορέας κύριας ασφάλισης **ΔΕΝ** είναι το ΕΦΚΑ -ΔΗΜΟΣΙΟ **ή** στην περίπτωση που **ΔΕΝ** επιθυμείτε τη χορήγηση της σύνταξης.**ΠΡΟΣΟΧΗ!** Στην περίπτωση του ΟΧΙ, το αίτημά σας θα απορριφθεί και θα διατηρηθεί το ασφαλιστικό ιστορικό σας στην υπηρεσία μας έως ότουεπανέλθετε με νέα αίτησή σας και **ΔΕ** θα χορηγηθεί προκαταβολή από τον ΕΦΚΑ-ΔΗΜΟΣΙΟ.**β) Άλλο ταμείο**: Στην περίπτωση που επιθυμείτε τη χορήγηση της σύνταξης από ΑΛΛΟ φορέα και ΟΧΙ το ΕΦΚΑ -ΔΗΜΟΣΙΟ, τότε αναγράφετε το ταμείο που έχετε επιλέξει (π.χ, ΤΣΜΕΔΕ, ΤΣΑΥ,TAN/ΤΝΟΜ, ΕΦΚΑ(τεως ΙΚΑ, ΟΑΕΕ),Εξωτερικό, κλπ.)**ΠΡΟΣΟΧΗ!** *Στην περίπτωση αυτή* το αίτημά σας *θα διαβιβαστεί στον αρμόδιο φορέα και* ***ΔΕ*** *θα χορηγηθεί προκαταβολή από τον ΕΦΚΑ-ΔΗΜΟΣΙΟ.* |

# Α. Ειδικές πληροφορίες συνταξιοδότησης :

|  |  |
| --- | --- |
| Επιθυμώ τη χορήγηση μειωμένης σύνταξης λόγω ορίου ηλικίας σε περίπτωση που δεν πληρώ τιςπροϋποθέσεις πλήρους σύνταξης | Κυκλώνετε το ΝΑΙ ή το ΌΧΙ.Σας γνωρίζουμε ότι μείωση λόγω ορίου ηλικίας υφίσταται στο κομμάτι της εθνικής σύνταξης και θα είναι εφόρου ζωής. |
| Επιθυμώ να συνταξιοδοτηθώ με τις διατάξεις των Βαρέων | Κυκλώνετε το ΝΑΙ ή το ΌΧΙ.Κυκλώνετε το ΝΑΙ **ΜΟΝΟ** στην περίπτωση που είχατε ασφάλιση με τις διατάξεις των βαρέων στο Δημόσιο και επιθυμείτε να συνταξιοδοτηθείτε με αυτές. |
| Επιθυμώ να συνταξιοδοτηθώ με τις σχετικές ειδικές διατάξεις καθ’ όσον εμπίπτω σε μία από τις ειδικές παθήσεις | Κυκλώνετε το ΝΑΙ ή το ΌΧΙ.Στην περίπτωση του ΝΑΙ , απαραίτητη προϋπόθεση είναι η κρίση της Ανώτατης Στρατού Υγειονομικής Επιτροπής (ΑΣΥΕ) και θα πρέπει ναεπισυνάπτεται επιπρόσθετα η γνωμάτευση στην οποία να αναγράφεται το ποσοστό αναπηρίας και ότι εμπίπτετε σε μία από τις ειδικές παθήσεις:* Παντελώς τυφλοί
* Παραπληγικοί ή τετραπληγικοί
* Υπερφωσφατασαιμία
* Βήτα ομόζυγο μεσογειακή αναιμία, δρεπανοκυτταρική ή μικροδρεπανοκυτταρική αναιμία και υποβάλλονται σε μετάγγιση
* Χρόνια νεφρική ανεπάρκεια τελικού σταδίου και υποβάλλονται σε αιμοκάθαρση ή περιτοναϊκή κάθαρση
* Αιμορροφιλία Α΄& Β΄
* Μεταμόσχευση μυελού των οστών ή συμπαγών οργάνων (καρδιά, πνεύμονες, ήπαρ, πάγκρεας και νεφροί)
* Ακρωτηριασμό των άνω ή των κάτω άκρων ή του ενός άνω και του ενός κάτω άκρου
* Μυασθένεια ή μυοπάθεια
* Διάχυτο γιγαντιαίο αιματολεμφαγγείωμα
* Κυστική ίνωση ή μόνιμη ορθοκυστική διαταραχή
* Εγκεφαλικό (αφορά Μόνο τους Βουλευτές)
* Φυματικός (αφορά τους στρατιωτικούς
 |
| Επιθυμώ να συνταξιοδοτηθώ ως ο/η σύζυγος αναπήρου | Κυκλώνετε το ΝΑΙ ή το ΌΧΙ.ΜΟΝΟ για θεμελίωση έως και 17/8/2015. Απαραίτητη προϋπόθεση είναι η κρίση της Ανώτατης Στρατού Υγειονομικής Επιτροπής (ΑΣΥΕ) και θαπρέπει να επισυνάπτεται επιπρόσθετα η γνωμάτευση στην οποία να αναγράφεται ότι ο/η σύζυγος φέρει ποσοστό αναπηρίας άνω του 67% (Για θεμελίωση έως 31/12/2010 απαραίτητο ποσοστό αναπηρίας ορίζεται το50% ). |
| Επιθυμώ να συνταξιοδοτηθώ ωςπατέρας/μητέρα ανίκανου τέκνου και δεν έχει γίνει χρήση από τον / τησύζυγο | Κυκλώνετε το ΝΑΙ ή το ΌΧΙ.Στην περίπτωση του ΝΑΙ , απαραίτητη προϋπόθεση είναι η κρίση της Ανώτατης Στρατού Υγειονομικής Επιτροπής (ΑΣΥΕ) και θα πρέπει ναεπισυνάπτεται επιπρόσθετα η γνωμάτευση στην οποία να αναγράφεται ότι το τέκνο φέρει ποσοστό αναπηρίας άνω του 67% για κάθεβιοποριστικό επάγγελμα. (Για θεμελίωση έως 31/12/2010 απαραίτητο ποσοστό αναπηρίας ορίζεται το 50% )Ο έτερος γονέας συνημμένα θα υποβάλλει υπεύθυνη δήλωση ότι δε θα ασκήσει ή δεν έχει ασκήσει το ίδιο δικαίωμα. (ισχύει για θεμελίωση από19/8/2015 & εφεξής Ν.4336/2015) |
| Δικαιούμαι απαλλαγή φόρου καθόσον έχω απόφαση ΚΕΠΑ και ποσοστό αναπηρίας πάνω από 80% | Κυκλώνετε το ΝΑΙ ή το ΌΧΙ.Σας γνωρίζουμε ότι απαραίτητη προϋπόθεση είναι να επισυνάπτεται η γνωμάτευση ΚΕΠΑ. |

**Β. Διαδοχική ασφάλιση**

|  |  |
| --- | --- |
| Έχω χρόνο ασφάλισης σε άλλο/α ταμείο/α | Κυκλώνετε το ΝΑΙ ή το ΌΧΙ. |
| Επιθυμώ την εφαρμογή των διατάξεων της διαδοχικής(διαδοχική ασφάλιση είναι η ασφάλιση που διανύθηκε σε διαδοχικά χρονικά διαστήματα και σε διαφορετικούς φορείς) | Κυκλώνετε το ΝΑΙ ή το ΌΧΙ.Στην περίπτωση του ΝΑΙ , θα πρέπει να καταγράψετε τα ταμεία με τα οποία επιθυμείτε την εφαρμογή των διατάξεων της διαδοχικής, με τηνπροϋπόθεση ότι **ΔΕΝ** έχει γίνει χρήση του χρόνου για συνταξιοδότηση &ούτε έχει γίνει επιστροφή εισφορών.**ΠΡΟΣΟΧΗ**! Συνημμένα με την αίτηση θα πρέπει να επισυνάπτεται η σχετική απόφαση διευθυντή ανακεφαλαίωσης χρόνου ή βεβαίωση χρόνου ασφάλισης. **ΔΕΝ** απαιτείται για τη χρήση διαδοχικής ασφάλισης στα επικουρικά ταμεία και στα ταμεία πρόνοιας (Δείτε τις οδηγίες στο αντίστοιχο πλαίσιο)Σε περίπτωση που δεν καταθέσετε τη σχετική απόφαση/ βεβαίωση διευθυντή με τον χρόνο ασφάλισής σας, θα πρέπει να επισυνάπτεταικάποιο αποδεικτικό που να αναφέρει το ταμείο και τον αντίστοιχο αριθμό μητρώου.Τα πρωτότυπα ασφαλιστικά βιβλιάρια άλλων ταμείων **ΔΕΝ** ταπροσκομίζετε. |
| Έχω παράλληλη ασφάλιση μέχρι31/12/2016 | Κυκλώνετε το ΝΑΙ ή το ΌΧΙ.Στην περίπτωση του ΝΑΙ , ο χρόνος ασφάλισής σας στο άλλο ταμείο έως 31/12/2016 θα αξιοποιηθεί σύμφωνα με όσα ορίζονται στις διατάξεις(άρθρο 36Α του Ν.4387/2016 και άρθρο 32 του Ν.4670/2020 ) |
| Έχω ασφάλιση σε φορέα του εξωτερικού και επιθυμώ τηναξιοποίηση του χρόνου. | Κυκλώνετε το ΝΑΙ ή το ΌΧΙ.Στην περίπτωση του ΝΑΙ , Θα πρέπει να μας γνωστοποιείτε τον αριθμό ασφάλισης του ξένου φορέα , με συνημμένο τυχόν Ε205. |

# Γ. Πλασματικοί χρόνοι ασφάλισης / αναγνώριση χρόνου

Πλασματικοί χρόνοι ασφάλισης νοούνται οι χρόνοι οι οποίοι μπορείτε να αναγνωρίσετε με εξαγορά τόσο για τη θεμελίωση του συνταξιοδοτικού σας δικαιώματος , όσο και για τον υπολογισμό της σύνταξης σας.

Αίτηση αναγνώρισης που είχε υποβληθεί προγενέστερα της αίτησης συνταξιοδότησης σας & δεν έχει εκδοθεί

πράξη αναγνώρισης , μπορείτε με την υποβολή της αίτησης συνταξιοδότησης σας να ζητήσετε την ενεργοποίηση αυτής.

|  |  |
| --- | --- |
| Έχει εκδοθεί πράξη αναγνώρισης χρόνου (στρατού, σπουδών,παιδιών, ιδιωτικού τομέα κλπ) | Κυκλώνετε το ΝΑΙ ή το ΌΧΙ.Στην περίπτωση του ΝΑΙ, προσκομίζετε την πράξη του τέως ΓΛΚ με την οποία σας αναγνωρίστηκε ο χρόνος, καθώς και το γραμμάτιο είσπραξης της αρμόδιας ΔΟΥ που εξοφλήθηκε το ποσό της εξαγοράς ή σχετική βεβαίωση από την υπηρεσία σας από την οποία θα προκύπτει ότι η σχετική εξαγοράπαρακρατήθηκε από τη μισθοδοσία σας.Πράξη αναγνώρισης χρόνου , για την οποία το ποσό της εξαγοράς δεν έχει εξοφληθεί, δεν έχει ισχύ. |
| Επιθυμώ να αναγνωρίσω χρόνο ή εκκρεμεί αίτηση αναγνώρισης | Κυκλώνετε το ΝΑΙ ή το ΌΧΙ.Στην περίπτωση που επιθυμείτε να αναγνωρίσετε χρόνο με την αίτησή σας ή υπάρχει προγενέστερη(εκκρεμής) αίτηση αναγνώρισης κυκλώνετε το ΝΑΙ και συμπληρώνετε τον πίνακα που ακολουθεί.Σε περίπτωση που είτε υπάρχει προγενέστερη αίτηση αναγνώρισης είτε όχι και δεν επιθυμείτε την αναγνώριση του χρόνου αυτού κυκλώνετε το ΟΧΙ. |
| *Πίνακας αναγνωρίσεων* |

|  |  |
| --- | --- |
| Είδος | Συμπληρώνετε το είδος της επιθυμητής αναγνώρισης. (π.χ στρατός, σπουδές, παιδιά κλπ)**ΠΡΟΣΟΧΗ!** Συνημμένα με την αίτηση θα πρέπει να επισυνάπτονται ανάλογα το είδος τα εξής:Στρατός: Πιστοποιητικό τύπου Α Σπουδές: Αντίγραφο Πτυχίου |
| Αιτούμενο Χρονικό διάστημα | Είτε εκκρεμεί αίτηση αναγνώρισης, είτε επιθυμείτε να αναγνωρίσετε με την αίτησή σας χρόνο, αναγράφετε ανά είδος αναγνώρισης **ΜΙΑ** από τιςπαρακάτω επιλογές:1. **Όσο απαιτείται για θεμελίωση**: (όταν επιθυμείτε να αναγνωρίσετε τον

ελάχιστο χρόνο που απαιτείται για την θεμελίωση του συνταξιοδοτικού σας δικαιώματος.)*Σημείωση: Στην περίπτωση που θεμελιώνετε χωρίς αναγνώριση δε θα γίνει εξαγορά πλασματικού χρόνου.*1. **Μέγιστος χρόνος αναγνώρισης:** (όταν επιθυμείτε να αναγνωρίσετε το ανώτατο όριο χρόνου που δικαιούστε για θεμελίωση και για προσαύξηση στη σύνταξη σας.)
2. **Συγκεκριμένο χρόνο**: Αναγράφετε το χρόνο που επιθυμείτε να αναγνωρίσετε είτε για θεμελίωση είτε και για προσαύξηση (π.χ 2 έτη

σπουδών) |
| Εκκρεμεί αίτηση αναγνώρισης | Κυκλώνετε το ΝΑΙ ή το ΌΧΙ.Στην περίπτωση που υπάρχει προγενέστερη(εκκρεμής) αίτηση αναγνώρισης κυκλώνετε το ΝΑΙ. Στην περίπτωση αυτή, θα πρέπει είτε να διαθέτετε αντίγραφο της αίτησης είτε να γνωρίζετε τον αριθμό πρωτοκόλλου και την ημερομηνία αίτησης.Στην περίπτωση που επιθυμείτε να αναγνωρίσετε χρόνο με την τρέχουσααίτησή σας κυκλώνετε το ΟΧΙ. |
| Αρ. πρωτοκόλλου | Συμπληρώνετε την ημερομηνία πρωτοκόλλου που λάβατε από την υπηρεσίασυντάξεων. Συμπληρώνετε εφόσον στην ερώτηση “Εκκρεμεί αίτηση αναγνώρισης” απαντήσετε ΝΑΙ. |
| Ημ. Αίτηση | Συμπληρώνετε την ημερομηνία πρωτοκόλλου που λάβατε από την υπηρεσία συντάξεων. Συμπληρώνετε εφόσον στην ερώτηση “Εκκρεμεί αίτησηαναγνώρισης” απαντήσετε ΝΑΙ. |
| Τρόπος Εξόφλησης | Κυκλώνετε το “Εφάπαξ” **ή** “Δόσεις”. |

# Δ. Συμπληρωματικά στοιχεία

|  |  |
| --- | --- |
| Συνεχίζω να εργάζομαι μετά την παραίτηση | Κυκλώνετε το ΝΑΙ ή το ΌΧΙ. |
| Είδος εργασίας | Εφόσον στην ερώτηση «Συνεχίζω να εργάζομαι μετά την παραίτηση» απαντήσετε ΝΑΙ, συμπληρώνετε μία από τις παρακάτω επιλογές:* Αυτοαπασχολούμενος
* Μισθωτός Ιδιωτικού Τομέα
* Εργασία σε Δημόσιο/ Ευρύτερο Δημόσιο τομέα/ Αιρετός
* Εργασία σε Φορέα Γενικής Κυβέρνησης (εγκύκλιος οικ. 2 /18392/

ΔΠΔΣ/4/5/2020)* Απασχόληση ως αγρότης (για εισοδήματα που υπερβαίνουν τα 10.000 €) (Ν. 4670/2020 άρθρο 27)
* Μέτοχος σε εταιρεία (ΑΕ, ΕΕ, ΟΕ, ΕΠΕ)
* Διαχειριστής ΙΚΕ
 |
| Ημερομηνία έναρξης απασχόλησης | Συμπληρώνετε εφόσον στην ερώτηση «Συνεχίζω να εργάζομαι μετά την παραίτηση» απαντήσετε ΝΑΙ.Κυκλώνετε επιπροσθέτως την ΕΛΛΑΔΑ **ή** το ΕΞΩΤΕΡΙΚΟ ανάλογα το μέρος απασχόλησης. |
| Έχω διατελέσει αιρετός | Κυκλώνετε το ΝΑΙ ή το ΌΧΙ.Στην περίπτωση του ΝΑΙ, να επισυνάπτεται βεβαίωση για το αν έχουνκαταβληθεί εισφορές για την ιδιότητα του αιρετού και επιπρόσθετα Υπεύθυνη δήλωση που θα δηλώνει:* Την ιδιότητα:
	+ Βουλευτής
	+ Νομάρχης
	+ Δήμαρχος
	+ Πρόεδρος Κοινότητας
	+ Εξωκοινοβουλευτικό μέλος της Κυβέρνησης
* Το χρονικό διάστημα που είχατε τη ιδιότητα.
* Αν επιθυμείτε την καταβολή της χορηγίας/βουλευτικής σύνταξης ή σύνταξη από την οργανική σας θέση.
* Αν έχει εκδοθεί απόφαση συνταξιοδότησης.
 |
| Λαμβάνω άλλες συντάξεις | Κυκλώνετε το ΝΑΙ ή το ΌΧΙ. |
| Η σύνταξη είναι σε αναστολή | Κυκλώνετε το ΝΑΙ ή το ΌΧΙ. |
| Φορέας συνταξιοδότησης | Συμπληρώνεται εφόσον στις ερωτήσεις «Λαμβάνω άλλες συντάξεις» **ή** «Ησύνταξη είναι σε αναστολή» απαντήσετε ΝΑΙ. |
| Είδος σύνταξης | Κυκλώνετε **ή** Συμπληρώνετε το είδος της σύνταξης εφόσον στις ερωτήσεις«Λαμβάνω άλλες συντάξεις» ή «Η σύνταξη είναι σε αναστολή» απαντήσετε ΝΑΙ. |
| **ΜΟΝΟ ΓΙΑ ΕΝΣΤΟΛΟΥΣ** |
| Έλαβα εφάπαξ αποζημίωσηγια τον χρόνο υπηρεσίας μετά την αποχώρησή μου | Κυκλώνετε το ΝΑΙ ή το ΌΧΙ. **ΜΟΝΟ** για ένστολους.Στην περίπτωση του ΝΑΙ, να επισυνάπτεται επιπρόσθετα βεβαίωση από το αντίστοιχο τμήμα διαχείρισης χρηματικού. |
| **ΜΟΝΟ ΓΙΑ ΠΡΟΣΩΠΙΚΟ ΣΩΜΑΤΩΝ ΑΣΦΑΛΕΙΑΣ (Ένστολο ή Πολιτικό)** |
| Επιθυμώ την πρόσθετη κράτηση του 1,5 % υπέρΚ.Υ.Υ.Α.Π / ΤΑ.Π.Α.Σ.Α | Κυκλώνετε το ΝΑΙ ή το ΌΧΙ. Συμπληρώνεται **ΜΟΝΟ** από το προσωπικό πουυπηρετεί στα Σώματα Ασφαλείας ή έχει μεταταχθεί σε άλλους Φορείς και έχει διατηρήσει την ασφάλιση στο ΤΑ.Π.Α.Σ.Α. |

**Ε . Μόνιμη διαμονή στην Ελλάδα**

|  |  |
| --- | --- |
| Κάτοικος εξωτερικού | Κυκλώνετε το ΝΑΙ ή το ΌΧΙ.Κυκλώνετε το ΝΑΙ όταν ο τόπος διαμονής σας δεν είναι στην Ελλάδα. |
| Υπήρξα νόμιμος/νόμιμη κάτοικος ή φορολογικός κάτοικος Ελλάδας για 40 συνεχόμενα έτη μεταξύ του 15ου έτους ηλικίας μου και της εξόδουμου από την Υπηρεσία | Κυκλώνετε το ΝΑΙ ή το ΌΧΙ.Στην περίπτωση του ΌΧΙ, Θα πρέπει να συμπληρώνεται η σχετική υπεύθυνη δήλωση (εγκύκλιος 10/2018). |
| Είμαι Έλληνας/Ελληνίδα Ομογενής: ΟΧΙ / Αλβανική Ιθαγένεια /Προερχόμενος από Σοβιετική Ένωση | Κυκλώνετε αναλόγως ΜΟΝΟ αν έχετε Αλβανική Ιθαγένεια ή είστεπροερχόμενος από Σοβιετική ένωση, διαφορετικά Κυκλώνετε το ΌΧΙ.Στην περίπτωση Αλβανικής Ιθαγένειας ή Σοβιετική ένωσης, Θα πρέπει ναπροσκομίζετε τα απαραίτητα δικαιολογητικά (εγκύκλιος 31/2022) |

# ΣΤ. Προαιρετική ασφάλιση

|  |  |
| --- | --- |
| Σε περίπτωση που δεν θεμελιώνω δικαίωμα, επιθυμώ την υπαγωγή μου στην προαιρετική ασφάλιση*(εγκύκλιος 2- 03/01/2023)* | Κυκλώνετε το ΝΑΙ ή το ΌΧΙ.Στην περίπτωση του ΝΑΙ και εφόσον δεν θεμελιώνετε συνταξιοδοτικόδικαίωμα, θα ακολουθηθεί από το τμήμα συντάξεων η διαδικασία που περιγράφεται στην εγκύκλιο 2- 03/01/2023 του ΕΦΚΑ. |

**Ζ. Παραπομπή σε ΑΣΥΕ**

|  |  |
| --- | --- |
| Επιθυμώ την παραπομπή στην Ανώτατη Στρατού ΥγειονομικήΕπιτροπή (ΑΣΥΕ) για: | Κυκλώνετε το/ τα άτομο/α που επιθυμείτε να παραπεμφθούν στην Ανώτατη Στρατού Υγειονομική Επιτροπή (ΑΣΥΕ). Στην περίπτωση του τέκνου, απαιτείται και η συμπλήρωση των στοιχείων του. |

**ΔΙΑΔΟΧΙΚΗ ΓΙΑ ΕΠΙΚΟΥΡΙΚΗ ΣΥΝΤΑΞΗ- ΕΦΑΠΑΞ**

|  |  |
| --- | --- |
| Επιθυμώ την εφαρμογή των διατάξεων της διαδοχικής ασφάλισης | Κυκλώνετε το ΝΑΙ ή το ΌΧΙ.Στην περίπτωση του ΝΑΙ , θα πρέπει να καταγράψετε έως **3** ταμεία με τα οποία επιθυμείτε την εφαρμογή των διατάξεων της διαδοχικής.**ΠΡΟΣΟΧΗ**!1. Τα Ταμεία στα οποία ασφαλιστήκατε διαδοχικά καταγράφονται σύμφωνα με το λεκτικό - συντομογραφία του καθενός στον αντίστοιχο πίνακα Επικουρικών Ταμείων και Ταμείων Πρόνοιας που ακολουθεί.
2. Οι χρόνοι ασφάλισης σε κάθε Ταμείο «ΑΠΟ» «ΕΩΣ» καταγράφονται από τον ασφαλισμένο **προαιρετικά,** ως πληροφορία, και **δεν απαιτείται η προσκόμιση σχετικής βεβαίωσης**.
 |

**ΤΑΜΕΙΑ ΕΠΙΚΟΥΡΙΚΗΣ ΑΣΦΑΛΙΣΗΣ**

|  |  |  |
| --- | --- | --- |
| **α/α** | **ΠΕΡΙΓΡΑΦΗ** | **ΣΥΝΤΟΜΟΓΡΑΦΙΑ** |
| 1 | Τομέας Επικουρικής Ασφάλισης Υπαλλήλων Εμπορικών Καταστημάτων | ΤΕΑΥΕΚ |
| 2 | Ενιαίο Ταμείο Επικουρικής Ασφάλισης Μισθωτών | ΙΚΑ – ΤΕΑΜ (ΕΤΕΑΜ) |
| 3 | Τομέας Επικουρικής Ασφάλισης Ιδιοκτητών Συντακτών και Υπαλλήλων Τύπου | ΤΕΑΙΣΥΤ |
| 4 | Τομέας Τεχνικών Τύπου Αθηνών και Θεσσαλονίκης | ΤΕΑΤΤΑΘ |
| 5 | Ειδικός Λογαριασμός Επικούρησης Προσωπικού της Αγροτικής Τράπεζας | ΕΛΕΜ |
| 6 | Ταμείο Αλληλοβοηθείας Προσωπικού Τραπέζης Πίστεως | ΤΑΠΤΠ |
| 7 | Λογαριασμός Επικούρησης Προσωπικού της Εθνικής Τράπεζας Ελλάδος | ΛΕΠΕΤΕ |
| 8 | Ειδικός Λογαριασμός Επικούρησης Προσωπικού της Εθνικής Τράπεζας Ελλάδος | ΕΛΕΠΕΤΕ-ΠΠΕΘΝΑΚ |
| 9 | Κλάδος Επικουρικής Ασφάλισης Ελευθέρων Επαγγελματιών του ΟΑΕΕ | ΟΑΕΕ |
| 10 | Τομέας Επικουρικής Ασφάλισης Αρτοποιών | ΤΕΑΑ |
| 11 | Τομέας Πρατηριούχων Υγρών Καυσίμων | ΤΕΑΠΥΚ |
| 12 | Τομέας Επικουρικής Ασφάλισης Προσωπικού ΟΤΕ | ΤΕΑΠ-ΟΤΕ |
| 13 | Τομέας Επικουρικής Ασφάλισης Προσωπικού ΕΛΤΑ | ΤΕΑΠ-ΕΛΤΑ |
| 14 | Τομέας Επικουρικής Ασφάλισης Προσωπικού ΕΤΒΑ | ΤΕΑΠ-ΕΤΒΑ |
| 15 | Τομέας Επικουρικής Ασφάλισης Προσωπικού ΔΕΗ | ΤΕΑΠ-ΔΕΗ |
| 16 | Τομέας Επικουρικής Ασφάλισης Προσωπικού ΕΡΤ και Τουρισμού. | ΤΕΑΠ-ΕΡΤΤ |
| 17 | Τομέας Επικουρικής Ασφάλισης Εκπαιδευτικών Ιδιωτικής Γενικής Εκπαίδευσης | ΤΕΑΙΓΕ |
| 18 | Τομέας Επικουρικής Ασφάλισης Προσωπικού Ανώνυμων Εταιρειών Οινοποιίας Ζυθοποιίας και Οινοπνευματοποιίας | ΤΕΑΠΟΖΟ |
| 19 | Ταμείο Επικουρικής Ασφάλισης Χημικών | ΤΕΑΧ |
| 20 | Τομέας Επικουρικής Ασφάλισης Υπαλλήλων Ναυτικών και Τουριστικών Πρακτορείων | ΤΕΑΥΝΤΠ |
| 21 | Κλάδος Επικουρικής Ασφάλισης Ναυτικών | ΚΕΑΝ |
| 22 | Ταμείο Επικουρικής Ασφάλισης Προσωπικού Ιδρυμάτων Εμπορικού Ναυτικού | ΤΕΑΠΙΕΝ |
| 23 | Τομέας Επικουρικής Ασφάλισης Μηχανικών και Εργοληπτών Δημοσίων Έργων | ΤΕΑΜΕΔΕ |
| 24 | Τομέας Επικουρικής Ασφάλισης Συμβολαιογράφων | ΤΑΣ |
| 25 | Τομέας Επικουρικής Ασφάλισης Δικηγόρων | ΤΕΑΔ |
| 26 | Επαγγελματικό Ταμείο Επικουρικής Ασφάλισης Προσωπικού Εταιρειών Πετρελαιοειδών Ν.Π.Ι.Δ. | Ε.Τ.Ε.Α.Π.Ε.Π. - Ν.Π.Ι.Δ. |
| 27 | Ταμείο Επαγγελματικής Ασφάλισης Επικούρισης Ασφαλιστών και Προσωπικού Ασφαλιστικών Επιχειρήσεων Ν.Π.Ι.Δ. | Τ.Ε.Α. - Ε.Α.Π.Α.Ε. |
| 28 | Ταμείο Επαγγελματικής Ασφάλισης Υπαλλήλων Εμπορίου Τροφίμων Ν.Π.Ι.Δ. | Τ.Ε.Α.Υ.Ε.Τ - Ν.Π.Ι.Δ. |
| 29 | Ταμείο Επαγγελματικής Ασφάλισης Υπαλλήλων Φαρμακευτικών Εργασιών Ν.Π.Ι.Δ. | Τ.Ε.Α.Υ.Φ.Ε. - Ν.Π.Ι.Δ. |
| 30 | Ενιαίος Δημοσιογραφικός Οργανισμός Επικουρικής Ασφάλισης και Περίθαλψης | Ε.Δ.Ο.Ε.Α.Π. |
| 31 | Ταμείο Αλληλοβοήθειας Προσωπικού Ιονικής - Λαϊκής Τράπεζας και Άλλων Τραπεζών | ΤΑ.Π.Ι.Λ.Τ. - Α.Τ. |

***ΤΑΜΕΙΑ ΠΡΟΝΟΙΑ****Σ*

|  |  |  |
| --- | --- | --- |
| 1 | Τομέας Πρόνοιας Εργατοϋπαλλήλων Μετάλλου | ΤΠΕΜ |
| 2 | Τομέας Πρόνοιας Προσωπικού Εταιρειών Λιπασμάτων | ΤΠΠΕΛ |
| 3 | Τομέας Πρόνοιας Προσωπικού Εταιρειών Τσιμέντων | ΤΠΠΕΤ |
| 4 | Τομέας Πρόνοιας Προσωπικού Ιπποδρομιών | ΤΠΠΙ |
| 5 | Τομέας Πρόνοιας Υπαλλήλων Εμπορικών Καταστημάτων | ΤΠΥΕΚ |
| 6 | Τομέας Πρόνοιας Ξενοδοχοϋπαλλήλων | ΤΠΞ |
| 7 | Τομέας Πρόνοιας Λιμενεργατών | ΤΠΛ |
| 8 | Τομέας Πρόνοιας Υπαλλήλων Οργανισμού Λιμένος Πειραιώς | ΤΠΥΟΛΠ |
| 9 | Τομέας Πρόνοιας Προσωπικού Οργανισμού Εθνικού Θεάτρου | ΤΠΠΟΕΘ |
| 10 | Τομέας Πρόνοιας Ιδιοκτητών, Συντακτών και Υπαλλήλων Τύπου | ΤΠΙΣΥΤ |
| 11 | Τομέας Πρόνοιας Εφημεριδοπωλών και Υπαλλήλων Πρακτορείων Αθηνών | ΤΠΕΥΠ-Α |
| 12 | Τομέας Πρόνοιας Εφημεριδοπωλών και Υπαλλήλων Πρακτορείων Θεσσαλονίκης | ΤΠΕΥΠ-Θ |
| 13 | Τομέας Πρόνοιας Προσωπικού Ο.Τ.Ε. | ΤΠΠ-ΟΤΕ |
| 14 | Κλάδος Ασφάλισης Προσωπικού Δ.Ε.Η. | ΚΑΠ-ΔΕΗ |
| 15 | Τομέας Πρόνοιας Προσωπικού Ο.Σ.Ε. | ΤΠΠ-ΟΣΕ |
| 16 | Τομέας Πρόνοιας Προσωπικού Ε.Ρ.Τ. και Τουρισμού | ΤΠΠ-ΕΡΤ |
| 17 | Τομέας Πρόνοιας Προσωπικού Εμπορικής Τραπέζης | ΤΠΠ-ΕΤΕ |
| 18 | Τομέας Πρόνοιας Προσωπικού Ιονικής-Λαϊκής Τραπέζης | ΤΠΠ-ΙΛΤ |
| 19 | Ταμείο Πρόνοιας Αξιωματικών Εμπορικού Ναυτικού | ΤΠΑΕΝ |
| 20 | Ταμείο Πρόνοιας Κατωτέρων Πληρωμάτων Εμπορικού Ναυτικού | ΤΠΚΠΕΝ |
| 21 | Τομέας Πρόνοιας Μηχανικών και Εργοληπτών Δημοσίων Έργων | ΤΠΜΕΔΕ |
| 22 | Τομέας Πρόνοιας Υγειονομικών | ΤΠΥ |
| 23 | Τομέας Πρόνοιας Δικηγόρων Αθηνών | ΤΠΔΑ |
| 24 | Τομέας Πρόνοιας Δικαστικών Επιμελητών | ΤΠΔΕ |
| 25 | Τομέας Πρόνοιας Συμβολαιογράφων | ΤΠΣ |
| 26 | Τομέας Πρόνοιας Εργοληπτών Δημοσίων Έργων | ΤΠΕΔΕ |
| 27 | Τομέας Πρόνοιας Προσωπικού Οργανισμού Λιμένος Θεσ/νίκης | ΤΠΠ-ΟΥΘ |
| 28 | Τομέας Πρόνοιας Προσωπικού Οργανισμού Υδρεύσεως Θεσ/νίκης | ΤΠΠ-ΟΛΘ |